**Juhatuse koosoleku protokoll 2019/6**

Aeg: 21.oktoober kell 17.30

Koht: Akadeemia tee 15a - TTÜ Infotehnoloogia majas.

Osavõtjad: L. Talpsepp, Aave Hommik, Aivar Hommik, A. Kergand, J.Lamp, T. Valdlo, puudus T. Eeskivi. Külalisena oli kohal EKVA revisjonikomisjoni esimees hr. R.Kornet.

Koosoleku juhataja L. Talpsepp

Koosolek kinnitas järgmise päevakorra tunnistades päevakorra pingelisust

Päevakorras:

1. EKVA-sse uute liikmete vastuvõtmine

2. 2019.aasta parimate sportlaste valime absoluutarvestuses ja vanuseklasside kaupa võttes aluseks ca 15 aastat kasutusel olnud üldpõhimõtted kodulehel.

3. Parimate kohalike ürituste korraldajate valimine

4. Stipendiumite määramisest erastaadioneid haldavatele heitevõistluste korraldajatele

Villu Põldma - 50 eurot

Igor Põldma - 50 eurot

5. Revisjonikomisjoni töö korraldamisest ja eesmärkidest (R. Kornet).

6. Aastakoosoleku läbiviimise korralduslikud küsimused (ettekanded, sõnavõtud, autasustamised). Ülevaate andmine rahvusvahelistest võistlustest ja tagamaadest.

6.1. Suhted EKJL-ga ja EKJL seeniorspordi komisjoni tööst.

7. Cateringi tellimine Põltsamaal toimuvale aastakoosolekule (Taimi Saarmann Catering?)

8. Ansambli tellimine ja korraldamine (U.Kaupmees).

9. Osavõtutasu määramine ja tasuvõtmisepoliitika (erisused kui mõni).

10. Rahvusvahelisest kalenderplaanist 2020.

11. Toetuste taotlemisest 2020.aasta spordiüritustele

a. Viljandi Linn

b. Kultuurkapital

12. Baltimaade lahtiste meistrivõistluste korraldamisest, osavõtumaksud ja külaliste kutsumine

13. Praktilised korralduslikud küsimused - sekretariaadi, elektriaja lepingu sõlmimine

Sekretär - Jaak Israel - 500-600 eurot

ja optilised kaugusemõõtmised (vajadusel) kaheks päevaks 600 eurot.

14. Eesti-Soome heidete maavõistluse korraldamise erinevad variandid (Soome ettepanekul 29.juunil Kohilas). Rakveres 27.juuni

15. Erinevate EMA kongressil esitatud ettepanekute arutamine (ketta uued mõõtmed, 300 m 400 m asemel, vanusegrupid sünniaasta alusel, kinnitamine eelmisel päeval jne.) seisukoha võtmiseks WMA kongressil.

16. Vasarate ja raskusheite vahendite komplekti ostmine EKVA-le seoses vajadusega omada erinevaid võimalusi võistluste korraldamiseks (näiteks Tallinnas).

17. Maratoni ja poolmaratoni võitjate autasustamisest Põltsamaal, kas vajalik registreerimine enne autasude jagamist, et hoida ära tühjad nimekirjad. (kuidas toimub informeerimine ja kutsumine, kui palju medaleid vajame). Jürgen

**Koosolek otsustas.**

1. Võtta laekunud avalduse alusel peale liikmemaksu tasumist EKVA liikmeks Hannes Maasel, sünd.10.10.1951. Paluda EKVA sekretäril informeerida H.Maaselit liikmemaksu tasumise vajadusest ja liikmeks saamisest peale makse laekumist.

2. Valida ühehäälselt Eesti parimaks meeskergejõustiklaseks Anton Laus ja esitada A. Laus ESL-le aasta parima seeniori kandidaadiks. Häältega 5:1 otsustati valida parimaks naissportlaseks Nora Kutti.

Parimaks heitjaks valiti Genro Paas, parimaks hüppajaks Jürgen Lamp ja parimaks jooksjaks Margus Kirt.

Vanusegruppide parimad valiti juhatuse reglemendist lähtuvalt alljärgnevalt:

|  |  |  |  |
| --- | --- | --- | --- |
| **M35** | **RAIDO KALBACH** | **N35** | **ANU TEESAAR** |
| **M40** | **GENRO PAAS** | **N40** | **KLAARIKA EKSI** |
| **M45** | **ANDRUS MUTLI** | **N45** | **MARI PIIR**  |
| **M50** | **MARGUS KIRT** | **N50** | **ERGE VIIKLAID** |
| **M55** | **VALERY FEDJUSHIN** | **N55** | **EHA RÜNNE** |
| **M60** | **MARGUS MIKKOR** | **N60** | **MARE KÜLV** |
| **M65** | **LEMBIT TALPSEPP** | **N65** | **TIIU VAIKSAAR** |
| **M70** | **ARVO NURM** | **N70** | **HELLE TASANE** |
| **M75** | **JÜRGEN LAMP** | **N75** | **TIIA KRUTOB** |
| **M80** | **OSVALD MIKKOR** | **N80** | **ASTA SATSI** |
| **M85** | **ANTON LAUS** | **N85** | **INGRID UUK** |
|  |  | **N90** | **HILJA BAKHOFF** |
|  |  | **N95** | **NORA KUTTI** |

Otsustati parimid autasustada alaliikide parimaid karikaga ja vanusegruppide parimaid traditsioonilise nimelise plaadiga .

3. Parimateks kohalike võistluste korraldajateks valiti Aavo Kergand, Aivar Hommik, Andrus Mutli ja Igor Põldma ning otsustati neid meeles pidada mälestusesemega.

4. Määrata stipendiumid summas 50 eurot Igor Põldmale ja 50 eurot Villu Põldmale seeniorspordi alaste teadmiste uuendamiseks. Nemad haldavad ka endale kuuluvaid heiteväljakuid. Paluda Tiia Eeskivil võtta nendega ühendust stipendiumide ülekandmiseks.

5. Paluda kohalolnud Raivo Kornetil teha revisjon 2018.aasta kohta, kuna meie majandusaasta lõpeb 31.detsmebril ja selline muutmine tehti automaatselt riigi poolt. Koosoleku nihutamist järgmise aasta veebruarisse ei peetud mõistlikuks traditsioonide tõttu. Tngimustes, kus püsiv riiklik toetus puudub ja juhatuse liikmed toetavad EKVA tegevust oma isiklikest vahenditest, oleks revisjon vajalik pigem suuniste andmiseks. L. Talpsepa arvates olnuks range revisjonikomisjoni põhimääruse kinnitamise korral raske selle täitmist garanteerida vahendite puudumise tõttu ja seda ei nõua vastav mittetulundusühingute seadus. J. Lambi soovil otsustati juhatuse liikmeid, kes pole EKVA majandusaasta aruandega tutvunud (saadaval internetis) , eraldi tutvustada majandusaasta kokkuvõtteid. L. Talpsepp lubas vastavad koondid koos selgitustega laiali saata, selgitatdes, et aastakoondid pole tihti ülevaatlikud, sest sisaldavad sihtotstarbelisi ettemakseid, mida kasutatakse ainult sissemakse teinud sportlase heaks. Samuti selgitas ta, et mõned võistlused on osutunud kasumlikeks nagu Baltimaade meistrivõistlused Pärnus tänu linna toetusele, samas Eesti-Soome maavõistlus oli seotud ainult väljaminekutega, mida siiski püüti minimaliseerida loobudes medalitest, hoides kokku teadustaja pealt jne. Tulu on tulnud ka EKVA liikmetelt, Kultuurkapitalilt, HMN-lt , Eesti Kergejõustikuliidult, ESl-lt, Rakvere ja Pärnu linnalt. Püsitoatuse taotlemine Kultuuriministeeriumilt on püsiv teema, ka sellel aastal on vastav taotlus teele saadetud, kuid näiteks isegi EKJL seeniorspordikomisjon pole toetust avaldanud. Aastaaruandes esitatud toetussummad sisaldavad sihtotstarbelisi ettemakseid ja seega tulude pool ei kajasta toetust tegevusele. Liikmemaksudest laekus 1660 eurot jne.

6. Aastakoosoluku ajaks kinnitati 30.november Põltsamaa Kultuurikeskuses algusega kell 16.30. Üldettekande soovis teha L. Talpsepp ja täiendava ettekande võistluste ja parimate väljatoomise kohta asepresident J.Jamp. Täpsemalt lepitakse kokku hiljem.

6.1. L.Talpsepp ands ülevaate suhetest EKJL-ga: seeniorspordi komisjoni töö on takerdunud kuna E. Teigamägi ei leia muude oluliste asjade kõrval selleks aega aga soovib kohal olla. R: Mägi on samuti passiivne komisjoni liige. Komisjoni liikmeid ei toetanud EKVA-le eraldi püsitoetuse määramist riigi eelarvest.

7. Otsustati tellida toitlustus Põltsamaa aastakoosolekule kohalikult Taimi Saarmann Cateringilt maksumusega kuni 15 eurot inimese kohta koos kohvi ja kookidega vastavalt esiatatud menüüle eeldavasti 60-80 inimesele.

8. Tellida tantsuks mängima U.Kaupmees, kelle parimad palad jäid Tallinna aastakoosolekul õhtu viimasesse ossa kui kaugemalt saabujad ja paljud teisedki olid juba lahkunud, maksumus eeldatavalt kuni 440 eurot.

9. Otsustati aastakoosoleku osavõtutasuks määrata 15 eurot ja külalistele 25 eurot, samas kui maksumus inimese kohta isegi 80 osavõtja korral tuleks ca 28 eurot. Puudujääv osa kaetakse EKVA vahenditest. Erandeid vanusegruppide paremetele ei kinnitatud.

10. L.Talpsepp teatas Toronto maailmameistrivõistluste aja 20.juuli kuni 02.august 2020 ja Braga Euroopa talviste meistrivõistluste aja 15-22.märts. Osavõtusoove EKVA rühmaga sõita seni pole. Mõistlik majutus hetkel Toronto kesklinnas on ca 1700 eurot inimeses kohta ja minimaalne hind lennupiletil tipphooaja tõttu alates 1250 eurost. Ajapuudusel teemat rohkem ei arutatud.

11. L. Talpsepp pidas mõistlikuks taotleda Viljandi linnalt toetust Baltimaade meistrivõistluste läbiviimiseks vastavalt linnajuhendile 30% ulatuses.

12. Aivar Hommik lootis Baltimaade meistrivõistluse läbiviimisega toime tulle vaatamata suveajale. L. Talpsepp informeeris, et on kavas paluda sekretariaadil läbi viia riikidevahelise paremusjärjestuse määramine WMA punktitabeli põhjal 40 riigi parema tulemuse summana. Otsustati, et ühelt sportlaselt võiks arvesse minna kuni 3 tulemust. Sekretariiaadi osas on eelkokkulepe J.Israeli tiimiga. Edaspidi vaja otsustada, mida teha maiste vasaraheite tulemustega, kus punktiarvestus on vigane andes teiste aladega võrreldes paarsada punkti enam sama taseme juures.

13. Peeti mõistlikuks Baltimaade meistrivõistlustel ja Eesti-Soome maavõistlustel kasutada optilisi mõõteseadmeid pikkadel heidete mõõtmiste läbiviimiseks vaatamata kallile hinnale. Vajalikud teha varased kokkulepped (L.Talpsepp).

14. Eesti-Soome maavõistlus heidetes peetaks soomlaste ettepanekul 29.juunil Eestis Kohilas. Ilmselt siiski tegu laupäeva ja 27.juuniga ja paluti selleks ajaks Kohila staadion reserveerida. Otsustati, et maavõstluse katsevõistluseks sobiks HMV meistrivõistluste läbiviimise 13,juunil sealsamas, mis tagaks suurema osavõtjate arvu.

15. L. Talpsepp tutvustas väikeriikide, s.h.Soome soovi, suurendada 2 cm võrra 1 kg ketta mõõtmeid üle 60-aastatele meestele, mis muudab oluliselt lennuomadusi ning vanad rekordid, edetabelid ka mitmevõistlustes pole enam võrreldavad. Uute ketaste hankimine paljudele staadionidele ja klubidele pole ilmselt mõistlik. Juhatus seda ettepanekut ei toetanud. Ka 400 m asemel 300 m distantsi jooksmist ei toetud, ka puuduvad staadionitel 300 m tähistavad jooned teatejooksudes ja 300m kasutamine kümnevõistluses 400 m asemel muudab tulemused võrreldamatuks ja otsene vajadus selleks puudub. Muid ettepanekute käsitlemine ja informeerimine nendest tuleb uuesti arutusele edaspidi.

16. Otsustati rahaliste vahendite olemasolu tõttu ja vajaduse tõttu läbi viia heitevõstlusi Tallinnas, Karksi-Nuias ja mujal, kus osa heitevahendeid puuduvad , osta EKVA-le vastavad raskusheite raskused ja vasarad komplektid soodushinnaga 1300 eurot vastavalt pakkumisele naiste ja meeste heiteraskuste eest.

17. J. Lambi hinnangul on vaja maratoni ja poolmaratoni Eesti meistrivõistluste paremate autasustamiseks esialgsel loendamisel 32 kuldmedalit, 25 hõbemedalit ja 12 pronkmedalit. Otsustati paluda EKJL-lt vastavat arvu medaleid, et jooksjad ei peaks pettuma. Otsustati paluda T.Eeskivil medalisaajaid eelnevalt vajaliku põhjalikkusega informeerida autasutamisest aastakoosolekul, korraldada kohalesaabujate registreerimine eesmärgiga et poleks tühje väljakutseid. J.Lambil paluskoosolek kokku võtta medalivõitjad kahel alal, et autasustamise saaks läbi viia operatiivselt, andes ühele inimesele mõlemad medalid kätte ühekorraga. Medalid nendele, kes ei ilmuta huvi medali saamise vastu peale informeerimist ning ei soovi ka muul viisil medalit kätte saada, medaleid nn. Ootele pikemalt jätta, vaid kuna tegemist on siiski rahalis ekuluga, tagstada ülejäänud medalid EKJl-le või kasutada 2020.aasta parimate autasustamiseks.

Koosolek lõppes kell 19.50. L. Talpsepp tänas juhatuse liikmeid ja hr. Raivo Kornetit pika ja pingelise arutelu eest.

Koosoleku juhataja ja protokollija Lembit Talpsepp